b"\n_START_ARTICLE_\nC\xc3\xa9rvol aqu\xc3\xa0tic\n_START_SECTION_\nH\xc3\xa0bitat i distribuci\xc3\xb3\n_START_PARAGRAPH_\nEls c\xc3\xa9rvols aqu\xc3\xa0tics s\xc3\xb3n natius dels trams inferiors del riu Iang-Ts\xc3\xa9, zona costanera de la prov\xc3\xadncia de Jiangsu i les Illes de Zhejiang (a la Xina Central i Oriental) i a Corea, la zona desmilitaritzada ha proporcionat un h\xc3\xa0bitat protegit per a un bon nombre d'individus. Freq\xc3\xbcenten els alts canyars, jonqueres a la vora dels rius, herba alta de les muntanyes i camps de conreu; tamb\xc3\xa9 zones pantanoses i pastius oberts._NEWLINE_Eficient nedador, pot despla\xc3\xa7ar-se alguns quil\xc3\xb2metres per l'aigua per arribar fins illes fluvials._NEWLINE_C\xc3\xa9rvols aqu\xc3\xa0tics de la subesp\xc3\xa8cie xinesa van ser introdu\xc3\xafts a Gran Bretanya vers 1870. Avui hi ha diverses poblacions salvatges al comtat de Bedfordshire i altres indrets. Tamb\xc3\xa9 a Fran\xc3\xa7a hi ha petites poblacions introdu\xc3\xafdes."